Die wêreld in foto’s – 6 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mielieverkopers stoot hul waentjie deur die rookmis in Lahore in Pakistan. (Foto: M Chaudary, AP) Mense loop deur strate wat oorstroom het in Hoi An in Viëtnam. Tifoon Damrey het talle mense se lewens geëis en dosyne mense word steeds vermis. (Foto: Hau Dinh, AP) Die Amerikaanse presidentsvrou, Melania Trump, skryf die Japannese woord “vrede” terwyl die vrou van Shinzo Abe, die eerste premier van Japan, toekyk. Melania woon ŉ kalligrafieklas by ŉ skool in Tokio by. (Foto: Shizuo Kambayashi, AP) Beeste wei in ŉ veld naby Borgdorf in die noorde van Duitsland. (Foto: Carsten Rehder, AP) Die son kom op oor Frankfurt in Duitsland. Die Wêreldklimaatkonferensie, wat deur 25 000 mense bygewoon word, begin vandag in Bonn in Duitsland. (Foto: Michael Probst, AP)